
ANUNȚ DE CONCURS 
privind organizarea și desfășurarea concursului   de ocupare a posturilor contractuale înființate în afara organigramei, pe perioadă determinată, în vederea implementării proiectului  proiectului   ,, Furnizarea de servicii de îngrijire la domiciliu pentru persoanele varstnice din Comuna Teaca, Jud. Bistrița-Năsăud” Cod serviciu social 8810ID-I
POST-KINETOTERAPEUT COD 226405
U.A.T. COMUNA Teaca cu sediul administrativ în comuna Teaca, județul Bistrița-Năsăud, reprezentată legal prin Primar, în calitate de autoritate publică locală și furnizor public de servicii sociale, în conformitate cu atribuțiile stabilite prin Codul administrativ și în baza competențelor privind organizarea, administrarea și furnizarea serviciilor sociale destinate persoanelor vârstnice,
 - organizează concurs pentru ocuparea unei funcții contractuale de execuție de Kinetoterapeut necesare operaționalizării și funcționării serviciului social nou înființat prin: 
Proiect: „Furnizarea de servicii de îngrijire la domiciliu pentru persoanele varstnice din Comuna Teaca, Jud. Bistrița-Năsăud”Program: Programul Incluziune și Demnitate Socială 2021-2027, Prioritatea P6-Servicii de suport pentru persoane vârstnice, Obiectiv specific ESO4.11, Acțiunea 6.1 – Servicii de îngrijire la domiciliu pentru persoanele vârstnice
Cod serviciu social vizat prin proiect:  ESO4.11, Acțiunea 6.1  – Servicii de îngrijire la domiciliu pentru persoanele vârstnice Cod serviciu social: 8810ID-I    
[bookmark: Xdb18f4772ebbd532c6d0cc8bce8ca8a3b69e855]I. Contextul postului și scopul recrutării
Kinetoterapeutul asigură evaluarea funcțională și furnizarea serviciilor de recuperare, reabilitare, menținere a mobilității și prevenire a pierderii autonomiei beneficiarilor vârstnici, prin intervenții adaptate stării fizice, gradului de dependență și nevoilor individuale ale fiecărui beneficiar.
Activitatea urmărește menținerea persoanei vârstnice în mediul propriu de viață, prevenirea instituționalizării, reducerea riscului de imobilizare, prevenirea căderilor și îmbunătățirea calității vieții.
Beneficiarii serviciului sunt persoane vârstnice vulnerabile care au împlinit vârsta de pensionare stabilită de lege, au domiciliul sau reședința în Comuna Teaca și se află într-o situație de dificultate, dependență, risc de dependență, izolare, vulnerabilitate socio-economică, fragilitate medicală sau lipsă/insuficiență a sprijinului familial.
 Serviciul este   dezvoltat în cadrul proiectului:„Furnizarea de servicii de îngrijire la domiciliu pentru persoanele vârstnice din Comuna Teaca, județul Bistrița-Năsăud”, Cod SMIS 349576, finanțat prin Programul Incluziune și Demnitate Socială 2021-2027.

Misiunea serviciului este de a contribui la menținerea persoanelor vârstnice în propriul mediu de viață, în condiții de siguranță, autonomie și demnitate, prin furnizarea unor servicii de ingrijire la domiciliu, de asistență socială, îngrijire personală, suport socio-medical, recuperare funcțională și consiliere.
  Serviciul urmărește prevenirea instituționalizării persoanelor vârstnice, combaterea izolării sociale, creșterea gradului de autonomie și îmbunătățirea calității vieții beneficiarilor.

Activitatea personalului selectat se va realiza în cadrul echipei multidisciplinare în baza evaluării nevoilor beneficiarilor, a planului individualizat de asistență și îngrijire, a fișelor de monitorizare și a procedurilor interne aplicabile serviciilor sociale pentru persoane vârstnice.
Necesitatea ocupării postului rezultă direct din structura operațională asumată prin Cererea de finanțare și din obligațiile asumate de UAT Teaca în calitate de beneficiar în raport cu implementarea, operaționalizarea, licențierea și funcționarea serviciului social inclusiv perioada de sustenabilitate.
Prezentul concurs se organizează cu respectarea integrală a Procedurii interne de recrutare și selecție a personalului contractual aprobată la nivelul Comunei Teaca, procedură care reglementează integral cadrul normativ, procedural și operațional al ocupării posturilor contractuale din cadrul proiectelor finanțate din fonduri europene nerambursabile.
[bookmark: ii.-condiții-generale-de-participare]II. Condiții generale de participare valabile pentru toti concurentii
Poate participa la concurs persoana care îndeplinește cumulativ următoarele condiții generale:
1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE);
1. cunoaște limba română, scris și vorbit;
1. are vârsta minimă reglementată de prevederile legale;
1. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
1. are o stare de sănătate corespunzătoare postului pentru care candidează, atestată prin document medical eliberat în condițiile legii;
1. îndeplinește condițiile de studii, calificare, autorizare profesională, experiență și, după caz, alte condiţii specifice potrivit cerinţelor postului scos la concurs, pentru care candidează;
1. nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea;
1. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
1. nu se află într-o situație de incompatibilitate sau conflict de interese care ar împiedica exercitarea atribuțiilor postului;
1. acceptă prelucrarea datelor cu caracter personal în scopul organizării concursului, în condițiile Regulamentului (UE) 2016/679 și ale procedurilor interne ale U.A.T. Comuna Teaca.
[bookmark: X8868825d6e4afff09f7d9291325e281ed0fd5b3]III. Condiții specifice pentru: 
 1. postul de Kinetoterapeut – COR – 226405
	Denumirea postului

	Kinetoterapeut

	Cod COR / încadrare orientativă

	226405/ Kinetoterapeut


	Compartiment/serviciu
	-serviciul  de  îngrijire la domiciliu pentru persoane vârstnice


	Nivelul postului
	 Execuție-Personal de specialitate

	Relații ierarhice
	Se subordonează Managerului de proiect si/sau,  dupa caz- coordonator serviciu social


	Relații funcționale
	Colaborează cu personalul de specialitate al proiectului asistent social, asistent medical, îngrijitori la domiciliu, psiholog colaborator, medici de familie, aparținători, echipa de implementare proiect. 

	Beneficiari deserviți
	Persoane vârstnice beneficiare îngrijirii la domiciliu, conform deciziei de admitere, contractului de servicii și planului individualizat.

	Tip contract
	Contract individual de muncă pe durată determinata/39 luni

	Norma/ Durata muncii/tarif orar:

	4 ore/zi/ 84ore/lună, cu ore inegale pe zi/ 60



Candidații pentru postul de kinetoterapeut trebuie să îndeplinească următoarele condiții specifice: 
1. [bookmark: X9ec29d00f91921c5995ec09725a590fb26f8fba]Studii superioare finalizate in domeniul kinetoterapiei sau similar ; durata  solicitata: 3 ani;avizul anual al Colegiului Fizioterapeuților din Romănia și autorizația de liberă practică
2. experiență în domeniul kinetoterapiei sau activitati similare 0-12 luni;
3. Comportament civilizat, prezența de spirit, limbaj civilizat , respect, atentie distributivă, responsabilitate, seriozitate, inițiativă;
4. Capacitate de lucru în mod individual şi în echipă;
5. Capacitate de organizare;
6. Adaptabilitate, flexibilitate şi rezistenţă la stres;
7. Perseverenţă, toleranţă, calm, abilităţi de comunicare asertivă;
8. Gospodărirea judicioasa a resurselor materiale;
9. Prezență agreabilă, empatie, integritate;
10. Onestitate și respect față de beneficiarii serviciilor sociale;
11. Respectarea confidentialitatii si a demnitatii personale a beneficiarilor de servicii sociale
12. Capacitate de ascultare activă
13. experiență în lucrul cu persoane vârstnice, persoane cu dizabilități, persoane dependente sau în recuperare medicală constituie avantaj;
14. capacitate de adaptare a intervențiilor la domiciliul beneficiarului;
15. abilități de comunicare, empatie, răbdare și responsabilitate;
16. disponibilitate pentru deplasare la domiciliul beneficiarilor.
[bookmark: v.-dosarul-de-concurs]Kinetoterapeutul va avea, în principal, următoarele responsabilități: 
1. Contribuie, la nevoie, la actualizarea procedurilor/instrumentelor de lucru care implică kinetoterapeutu generalist si care vor fi utilizate în acordarea serviciilor;
2. Asigură la domiciliul/locuința grupului țintă derularea etapelor procesului de acordare a serviciului social 8810-ID-I Unitate de îngrijire la domiciliu pentru persoane vârstnice, cu respectarea prevederilor legii, a standardului minim de calitate aplicabil şi a ROF-ului unității
3. Realizează activități de recuperare/reabilitare fizică prin kinetoterapie, fizioterapie, mişcare şi activităţi fizice, gimnastică geriatrică și de întreținere, la domiciliul grupului țintă în cadrul serviciului social 8810-ID-I Unitate de îngrijire la domiciliu pentru persoane vârstnice, cu respectarea prevederilor legii, a standardului minim de calitate aplicabil şi a ROF-ului unității;
4. Realizează evaluarea/reevaluarea funcțională la domiciliul beneficiarului pentru identificarea nevoilor de recuperare și stabileste obiectivele terapeutice specifice intervenției kinetoterapeutului;
5. Participa la elaborarea/revizuirea planului individualizat de asistenta si îngriire/plan de intervenție, secțiunea dedicată kinetoterapeutului, cu actiunile terapeutice ce le va derula la domiciliul beneficiarului;
6. Efectuează tratamentele cu echipamentele din dotarea și aplică procedee conform conduitei terapuetice și obiectivelor fixate;
7. Efectuează activitățile de recuperare prin kinetoterapie, mişcare şi activităţi fizice, gimnastică geriatrică și de întreținere la domiciliul beneficiarului de servicii;
8. Completează fișa de monitorizare servicii toate acțiunile terapeutoce/procedurile utilizate în secțiunea dedicată intervenției kinetoterapeutului;
9. Colaborează cu întreaga echipă, cu alți specialiști și institutii ori ong- uri în vederea soluționării diferitelor situații cu care se confruntă beneficiarii;
10. Identifică și semnalează situaţiile de abuz şi neglijenţă, posibilele riscuri de accidente sau agravare a situației beneficiarului cauzate de mediul ambiental sau familial;
11. Propune necesitatea realizării unor lucrări de adaptare a locuinţei care pot facilita menţinerea beneficiarului la domiciliu;
12. Promovează si respectă cu strictețe principiile utilizării eficiente a resurselor, egalității de șanse, nedisriminării și asigurării accesului persoanelor cu dizabilități;
13. Pe tot parcursul acordării serviciului social, nu va face nici o deosebire, excludere, restrictie sau preferinta, indiferent de rasa, etnie, limba, religie, convingeri, gen, orientare sexuala, vârsta, handicap, boala cronica necontagioasa, infectare HIV, apartenenta la o categorie defavorizata sau orice alt criteriu ce ar avea ca scop sau efect restrângerea, inlaturarea recunoasterii, folosintei sau exercitarii in conditii de egalitate a drepturilor omului si a libertatilor fundamentale sau a drepturilor recunoscute de lege.
14. Respecta normele de igiena;
15. Respecta secretul profesional si codul de etica;
16. Respecta programul de munca si regulamentul de organizare și functionare a serviciului social;
17. Participa la intalnirile de echipa impreuna cu ceilalti specialisti.
18. Elaboreaza lunar raportul de activitate si fisa de pontaj aferente propriei activitati.
19. Întocmeste si transmite lunar Coordonatorului partener documentele justificative ce rezulta din activitatea proprie desfasurata in cadrul proiectului.
20. Executa orice alte dispozitii date de superiorul ierarhic ai mNgewrul de proiect, in limitele functiei, cu respectarea temeiului legal.
21. participă la evaluarea inițială a beneficiarului;realizează evaluarea funcțională;identifică limitările de mobilitate;evaluează capacitatea de deplasare;evaluează echilibrul și riscul de cădere;identifică dificultățile privind transferul, ridicarea, mersul și deplasarea în locuință;evaluează gradul de autonomie motorie;identifică nevoia de exerciții de mobilizare; formulează recomandări pentru adaptarea mediului de locuit;transmite concluziile asistentului social pentru integrarea lor în planul individualizat, si catre echipa multifunctionala
 
IV. Dosarul de concurs
Dosarul de concurs se depune la sediul Primăriei Comunei Teaca, Piața Francisc Păcurariu , nr. 26, județul Bistrița-Năsăud, la Compartimentul resurse umane/secretariatul comisiei de concurs, în termen de 10 zile lucrătoare de la data publicării prezentului anunț, respectiv  de  la data de  16-29.10.2026  , ora 15.
Dosarul de concurs va conține următoarele documente:
a) formularul de înscriere;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a documentului privind schimbarea numelui, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae model european;
j) alte documente cerute prin anunț.
[bookmark: vi.-desfășurarea-concursului]Copiile documentelor se prezintă însoțite de original, în vederea certificării pentru conformitate de către secretarul comisiei de concurs. Dosarele incomplete nu se înregistrează.
V. Desfășurarea concursului
Concursul se va desfășura la sediul Primăriei Comunei Teaca după următorul calendar orientativ:
-publicare anunț -15.10.2026, ora 12
-depunere dosar-16-29.10.2026, ora 15
-selecție dosar/rezultat-02.11.2026,ora 10/ora 15 
-depunere contestație-03.11.2026, ora11
-soluționare contestații/rezultate-03.11.2026, ora 12/ora 15
-proba scrisă/rezultate-11.11.2026, ora 10/ora 15
 -termen limită depunere contestații probă scrisă -12.11.2026, ora 10
--soluționare contestații/rezultate- 12.11.2026, ora 11/ora 15
-interviu/rezultate-13.11.2026, ora10/ora 12
- termen limită depunere contestații interviu -16.11.2026, ora 10
-rezultate finale -16.11.2026, ora 13

[bookmark: _GoBack]Concursul constă în evaluarea dosarelor de concurs , probă scrisă și interviu. 
Punctajul maxim pentru interviu este de 100 de puncte. Punctajul final acordat unui candidat este media aritmetică a punctajelor acordate de membrii comisiei. În cadrul interviului nu se adresează întrebări referitoare la opiniile politice ale candidatului, activitatea sindicală, religie, etnie, stare materială, origine socială sau alte aspecte care pot constitui discriminare.
VI. Bibliografie concurs
Bibliografie specifică pentru postul de kinetoterapeut:
•	Legea nr. 229/2016 privind organizarea și exercitarea profesiei de fizioterapeut, precum și pentru înființarea, organizarea și funcționarea Colegiului Fizioterapeuților din România, cu modificările și completările ulterioare
•	H.G. nr. 886/2000 pentru aprobarea Grilei naționale de evaluare a nevoilor persoanelor vârstnice, cu modificările și completările ulterioare - cu accent pe activitățile de bază ale vieții zilnice și activitățile instrumentale ale vieții zilnice.

Reguli privind comunicarea rezultatelor și contestațiile
Rezultatele fiecărei etape se afișează la avizierul Primăriei Comunei Teaca și/sau pe pagina de internet a instituției, cu respectarea protecției datelor cu caracter personal. Candidații nemulțumiți pot depune contestații în termenul indicat în calendarul de concurs. Contestațiile se depun la sediul instituției, la secretariatul comisiei de soluționare a contestațiilor, și se soluționează în termenul stabilit prin anunț și prin procedura internă aplicabilă.
Rezultatele finale se afișează după soluționarea contestațiilor. Persoanele declarate admise vor prezenta, înainte de încheierea contractului individual de muncă, documentele în original solicitate de compartimentul de resurse umane, precum și orice document suplimentar necesar încadrării legale pe post.
 Informații suplimentare
Informații suplimentare se pot obține de la secretariatul comisiei de concurs/Compartimentul resurse umane, la sediul Primăriei Comunei Teaca, Piața Francisc Păcurariu , nr. 26, județul Bistrița-Năsăud, telefon 0263276124 e-mail : primariateaca@yahoo.com, în intervalul orar 10-16.
Prezentul anunț se publică la avizierul instituției și pe pagina de internet a instituției, secțiunea posturi vacante/proiecte cu finanțare europeană nerambursabilă, cu respectarea termenelor prevăzute în Procedura operațională elaborată în acest sens


                     Primar,                                                                                       Secretar general UAT,
                Oltean Florin                                                                                          Cioșan Ana


















	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



